ai4bharat/Pralekha huggingface dataset:
ప్రధాన మంత్రి కార్యాలయం
ఆత్మనిర్బర్ భారత్ యాప్ ఇన్నొవేషన్ ఛాలెంజ్లో అభివృద్ధి చేసిన యాప్లను మన్ కీ బాత్ ప్రసంగంలో ప్రశంసించిన ప్రధానమంత్రి శ్రీ నరేంద్రమోదీ
ప్రధానమంత్రి శ్రీ నరేంద్రమోదీ చేసిన మన్ కీ బాత్ తాజా ప్రసంగంలో , దేశ యువత ఉత్సాహవంతంగా ఆత్మ నిర్భర్ భారత్ యాప్ ఆవిష్కరణల సవాలులో పాల్గొన్నట్టు చెప్పారు. ఇందులో మూడింట రెండు వంతుల ఎంట్రీలు ద్వితీయ, తృతీయ శ్రేణి నగరాల కు చెందిన యువత నుంచి వచ్చిన వే నని ఆయన అన్నారు. వివిధ కేటగిరీల కింద సుమారు రెండు డజన్ల యాప్లకు అవార్డులు ప్రకటించారని చెప్పారు.ఈ యాప్ల వాడుక, ఉపయోగంపై అవగాహన పెంచుకొని వాటితో అనుసంధానం కావలసిందిగా ప్రధానమంత్రి శ్రోతలను కోరారు.
ప్రధానమంత్రి వీటిలో పలు యాప్ ల గురించి ప్రస్తావించారు. అవి, కుటుకి కిడ్స్ లెర్నింగ్ యాప్ ఒకటి. ఇది పిల్లలకు పనికి వచ్చే ఒక ఇంటరాక్టివ్ యాప్. మరో యాప్ కు కూ కు ఇది మైక్రో బ్లాగింగ్ ప్లాట్ఫారం. చింగారి యాప్ ఇది యువతలో మరింతగా పాపులర్ అవుతున్నది. ఆస్క్ సర్కార్ యాప్ అనేది ఏ ప్రభుత్వ పథకానికి సంబంధించిన వివరాలనైనా అందజేస్తుంది. అలాగే స్టెప్ సెట్ గో అనేది ఫిట్ నెస్ యాప్.
ఇవాళ ఒక చిన్న స్టార్టప్గా ప్రారంభమైన ప్రస్థానం, రేపు ఒక పెద్ద కంపెనీగా మారవచ్చని ప్రధాని అన్నారు. ఇవి ప్రపంచంలో భారతీయ మార్కుగా నిలబడనున్నాయన్నారు. ప్రస్తుతం ప్రపంచంలో పెద్ద కంపెనీలుగా ఉన్నవి, ఒకప్పుడు స్టార్టప్లేనని మరచిపోరాదని ప్రధానమంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా ఇప్పటివరకు 73.05 కోట్ల వాక్సిన్ డోస్లు వేయడం జరిగింది.
గత 24 గంటలలో 33,376 కొత్త కేసులు నమోదయ్యాయి.
మొత్తం కేసులలో క్రియాశీల కేసులు 1.18 శాతం గా ఉన్నాయి.
ఇండియాలో క్రియాశీల కేస్లోడ్ 3,91,516 గా ఉంది.
రికవరీ రేటు ప్రస్తుతం 97.49 శాతం గా ఉంది.
గత 24 గంటలలో కోలుకున్నవారు 32,198. దీనితో మొత్తం కోలుకున్న వారి సంఖ్య 3,23,74,497 కు చేరిక.
వారపు పాజిటివిటి రేటు 2.26 శాతం. ఇది గత 78 రోజులుగా3 శాతం కంటే తక్కువగా ఉంది.
రోజువారి పాజిటివిటి రేటు 2.10 శాతం. ఇది గత 12 రోజులుగా 3 శాతం కంటే తక్కువగా ఉంది.
ఇప్పటివరకు మొత్తం 54.01 కోట్ల కోవిడ్ నిర్ధారణ పరీక్షలు నిర్వహించడం జరిగింది.
రైల్వే మంత్రిత్వ శాఖ
గత ఏడాదితో పోల్చి చూస్తేఅక్టోబర్ లో గణనీయంగాపెరిగిన రైల్వేల సరకు రవాణా ఆదాయం అక్టోబర్ మొదటి వారంలో 18 % పెరుగుదల
గత సంవత్సరం అక్టోబర్ 8 వరకు 22 .1 మిలియన్ టన్నులు. ఈ సంవత్సరం అక్టోబర్ 8 వరకు 26 .14 మిలియన్ టన్నులకు చేరిక
సరకు రవాణా ద్వారా ఆర్జించిన ఆదాయం 250 . 71 రూపాయలకు చేరిక
రవాణాను మరింత ఎక్కువ చేయుటకు సెక్టార్ల వారీగా సమావేశాలు. అన్ని స్థాయిలలో సమన్వయం సాధించడానికి కృషి
సిమెంట్, బొగ్గు, ఇంధనం, ఉక్కు, ఇనుప ఖనిజం, ఆటోమొబైల్ రంగాల ప్రతినిధులతో గత వారం సమావేశం
రైల్వేల ద్వారా సరకు రవాణా చేసేవారికి రాయితీలు / డిస్కౌంట్లు
గత ఏడాది ఆక్టోబరుతో పోల్చి చూస్తే ఈ ఏడాది అక్టోబర్ లో రైల్వేలో సరకు రవాణా దాని ద్వారా వచ్చిన ఆదాయం గణనీయంగా పెరిగాయి. అక్టోబర్ 8 వ తేదీ వరకు ఉన్న గణాంకాలను పరిశీలిస్తే రవాణా మరియు రవాణా ద్వారా రైల్వేలకు వచ్చిన ఆదాయం గత ఏడాది రవాణా, ఆదాయాన్ని మించి ఉన్నాయి.
గత ఏడాది అక్టోబర్ తో పోల్చి చూస్తే 2020 అక్టోబర్ నెల 8 వ తేదీ వరకు ఇదే సమయానికి జరిగిన సరకు రవాణా మరియు దాని ద్వారా వచ్చిన ఆదాయం 18 % మేరకు పెరిగాయి. అక్టోబర్ 8 వ తేదీ వరకు రైల్వేలు 26 .14 టన్నుల సరకులను రవాణా చేశాయి. గత ఏడాది ఇదే కాలంతో పోల్చి చూస్తే ఇది 18 %  ఎక్కువ. ఈ ఏడాది అక్టోబర్ 8 వరకు రైల్వేలు 26 .14 మిలియన్ టన్నుల సరకులను రవాణా చేశాయి. గత ఏడాది ఇదే సమయానికి రైల్వేల ద్వారా 22 .1 మిలియన్ టన్నుల సరకులు రవాణా అయ్యాయి. ఇదే సమయంలో గత ఏడాదితో పోల్చి చూస్తే సరకు రవాణా ఆదాయం 250 .71 రూపాయల మేరకు పెరిగింది. ఈ ఏడాది అక్టోబర్ 8 వరకు రైల్వేలు 2477 .07 రూపాయల ఆదాయాన్ని ఆర్జించాయి. గత ఏడాది ఈ మొత్తం 2226 .36 కోట్ల రూపాయల వరకు ఉంది.
2020 అక్టోబర్ 8 వరకు రైల్వేలు రవాణా చేసిన 26 .14 టన్నుల సరుకుల్లో 11 .47 టన్నుల బొగ్గు,3 .44 టన్నుల ఇనుప ఖనిజం, 1 .28 టన్నుల ఆహారధాన్యాలు, 1 .5 టన్నుల ఎరువులు, 1 .56 టన్నుల సిమెంట్  ఉన్నాయి.
సరకు రవాణాదారులకు రైల్వేలు ఆకర్షణీయమైన డిస్కౌంట్లను, ప్రొత్సాహకాలను అందచేయడం ఇక్కడ ప్రస్తావించవలసి ఉంటుంది.
సరకు రవాణా దీనిద్వారా లభిస్తున్న ఆదాయం రానున్న రైల్వే బడ్జెట్ రూపకల్పనలో కీలక పాత్ర పోషించనున్నాయి.
అన్ని రంగాలలో సమర్దతను మెరుగు పరచుకోడానికి రైల్వేలు కోవిద్ 19 వల్ల నెలకొన్న పరిణామాలను అనుకూలంగా మలచు కొంటున్నాయి.
నౌకారవాణా మంత్రిత్వ శాఖ
ఇన్ లాండ్ వాటర్ వేస్ అభివృద్ధి - అర్థ్ గంగ చొరవ
సరుకు రవాణాలో ఇన్ లాండ్ వాటర్ ట్రాన్స్ పోర్ట్  మోడల్ వాటా 2%. సాధ్యాసాధ్యాల అధ్యయనాలు/సవిస్తర ప్రాజెక్టు రిపోర్టులు  కనుగొన్న అంశాల ఆధారంగా దాదాపు 5149 కిలోమీటర్ల పొడవైన 26 జాతీయ జలమార్గాలు  షిప్పింగ్ , నావిగేషన్ కోసం అభివృద్ధి చేయడానికి సాధ్యమేనని గుర్తించారు. జలమార్గాల వినియోగం ప్రధానంగా నౌకల లభ్యత, అంతరాయం లేని ఫెయిర్ వే , చౌకైన ఫస్ట్ & లాస్ట్ మైల్ కనెక్టివిటీతో సహా వివిధ అంశాలపై ఆధారపడి ఉంటుంది.ప్రైవేట్ రంగం లో. నౌకల లభ్యత కు వివిధ కారణాల వల్ల చాలా వరకు మార్కెట్ ఆధారితమైన అవరోధాలు ఉన్నాయి. ఫెయిర్వే విషయానికొస్తే, ప్రవాహానికి తగినంత నీరు విడుదల చేయడం ద్వారా చేపట్టిన పరిరక్షణ పనులు బలోపేతం అయినప్పుడు మాత్రమే ఫెయిర్వే అభివృద్ధి కావలసిన స్థాయికి స్థిరంగా ఉంటుంది.
ee పరిస్థితులలో, ఐ డబ్ల్యు టి ట్రాఫిక్లో 2001-02 లో 19.77 ఎం టి పి ఐ ఎ నుండి 2021-22లో  96.31 ఎం పి టి ఎ కు సానుకూల వృద్ధి ధోరణులు ఉన్నాయి.
"ఇంటిగ్రేటెడ్ నేషనల్ వాటర్ వేస్ ట్రాన్స్ పోర్టేషన్ గ్రిడ్"పై 2014 రైట్స్ రిపోర్ట్ ప్రకారం, ఇన్ లాండ్ వాటర్ ట్రాన్స్ పోర్ట్  మోడ్ , ఇతర ఉపరితల రవాణా ఇతర ఆధిపత్య విధానాల మధ్య ఖర్చు తేడా ఈ క్రింది విధంగా ఉంది:
|
|
మోడ్
|
|
రైల్వేలు
|
|
హైవేలు
|
|
ఐ డబ్లూ టి
|
|
సరుకు రవాణా 
|
|
1.36
|
|
2.50
|
|
1.06
2016-17లో 4.89 మిలియన్ టన్నుల నుంచి 202-21 నాటికి 9.21 మెట్రిక్ టన్నులకు పెరిగిన ఎన్ డబ్ల్యూ-1 పై సరుకు రవాణా 2016-17 నుంచి 88 శాతం, కాంపౌండ్ యాన్యువల్ గ్రోత్ రేట్  17 శాతంగా నమోదైంది. ఇన్ లాండ్ వాటర్ వేస్ అథారిటీ ఆఫ్ ఇండియా రూ.746 కోట్ల వ్యయంతో అర్ధ్ గంగా కాన్సెప్ట్ కు అనుసంధానం చేసిన కార్యకలాపాలతో సహా మొత్తం రూ.4634 కోట్ల వ్యయంతో ప్రపంచ బ్యాంకు సాయంతో జల్ మార్గ్ వికాస్ ప్రాజెక్టు  అమలును చేపట్టింది. అర్థ్ గంగా అనే భావనపై, జూలై 2020 లో జెఎంవిపి-2, గంగానది చుట్టూ రైతులు, వ్యాపారులు , ప్రజల జీవనానికి సామాజిక-ఆర్థిక అభివృద్ధి ,ఆర్థిక ప్రయోజనాలను పెంచడం, లాజిస్టిక్స్ ఖర్చు తగ్గింపు మొదలైన లక్ష్యాలతో రూపు దిద్దుకుంది. అర్థ్- గంగా కార్యక్రమం ప్రారంభ దశలో ఉంది. నిర్ణీత షెడ్యూల్ ప్రకారం పురోగమిస్తోంది.
జెఎంవిపి-2  లో 62 కమ్యూనిటీ జెట్టీలు, 10  రో-రో టెర్మినల్స్. ఉత్తరప్రదేశ్, బీహార్, జార్ఖండ్ , పశ్చిమ బెంగాల్ రాష్ట్రాలలో ఉన్నాయి.
|
|
S.NO
|
|
రాష్ట్రం
|
|
కమ్యూనిటీ జెట్టీలు
|
|
రో-రో టెర్మినల్స్.
|
|
1.
|
|
బీహార్
|
|
21
|
|
6 ప్రదేశాలు
|
|
2.
|
|
ఉత్తర ప్రదేశ్
|
|
15
|
|
1 ప్రదేశం
|
|
3.
|
|
జార్ఖండ్
|
|
3
|
|
2 ప్రదేశాలు
|
|
4.
|
|
పశ్చిమ బెంగాల్
|
|
23
|
|
1 ప్రదేశం
అర్థ్ గంగా కింద పనులు డీపీఆర్/టెండరింగ్ దశలో ఉన్నాయి.
మహారాష్ట్ర , దక్షిణాది రాష్ట్రాలకు అర్థ్ గంగా తరహాలో ఏ ప్రాజెక్టు అమలు చేయబడలేదు/ ప్రతిపాదించబడలేదు.
కేంద్ర రేవులు, నౌకా యాన నౌకాయాన, జలమార్గాల శాఖ మంత్రి శ్రీ సర్బానంద సోనోవాల్ రాజ్యసభకు లిఖితపూర్వక సమాధానం లో ఈ వివరాలు తెలిపారు.
జౌళి మంత్రిత్వ శాఖ
పత్తికి మద్దతు ధర అందించే ప్రక్రియకు సి.సి.ఇ.ఎ. ఆమోదం.
2014-15నుంచి 2020-21వరకూ వర్తింపు
ధర మద్దతుకోసం సి.సి.ఐ.కి రూ.17,408.85 కోట్లు
పత్తి ధరవిషయంలో మద్దతు కోసం భారతీయ పత్తి కమిషన్.కు  రూ. 17,408.85 కోట్లు అందించే ప్రతిపాదనలకు ప్రధానమంత్రి నరేంద్ర మోదీ అధ్యక్తతలోని కేంద్ర ఆర్థిక వ్యవహారాల మంత్రివర్గ సంఘం  ఆమోదముద్ర వేసింది. 2014-15నుంచి 2020-21వ సంవత్సరం వరకూ  గడిచిన కాలానికి ఈ మద్దతు అందించారు.
పత్తి ధరలు కనీస మద్దతు ధరల స్థాయికి చేరినందున, పత్తి రైతుల ప్రయోజనాలను పరిరక్షించేందుకు వారికి ధర విషయంలో మద్దతు అందించేందుకు ఈ నిర్ణయం తీసుకున్నారు. 2014-15 పత్తిసాగు సంవత్సరంనుంచి 2020-21 పత్తిసాగు సంవత్సరంవరకూ ఈ నిర్ణయం వర్తిస్తుంది. దేశ ఆర్థిక కార్యకలాపాల్లో పత్తి రైతుల భాగస్వామ్యం పెంచేందుకు, వారిని మరింతగా సమ్మిళితం చేసేందకు ఈ చర్య దోహదపడుతుంది. ధరకు మద్దతు ఇచ్చేందుకు తీసుకున్న ఈ నిర్ణయం,.. పత్తి ధరలను స్థిరీకరించడంతోపాటుగా, రైతుల ఇబ్బందులను తొలగిస్తుంది.
దేశంలో సాగుచేసే ప్రధాన వాణిజ్య పంటల్లో పత్తిపంట ముఖ్యమైనది. పత్తిపంట సాగుతో దాదాపు 58లక్షల మంది పత్తి రైతులకు జీవనోపాధి లభిస్తోంది. అంతేకాక, 4-5 కోట్లమంది ప్రజలు పత్తి సంబంధిత ప్రాసెసింగ్ కార్యకలాపాల్లోను, పత్తి వాణిజ్యంలోనూ ఉపాధిని పొందుతున్నారు.
2020-21వ సంవత్సరపు పత్తి సీజన్.లో కోటీ 33లక్షల హెక్టార్లలో పత్తి సాగవుతోంది. దాదాపు 3.60కోట్ల బేళ్ల మేర పత్తి ఉత్పత్తి జరిగే అవకాశాలు ఉన్నాయని అంచనా. అంటే ప్రపంచ వ్యాప్తంగా జరిగే మొత్తం పత్తి ఉత్పత్తిలో దాదాపు 25శాతం భారతదేశంలోనే ఉత్పాదన అవుతుంది. ఈ నేపథ్యంలో వ్యవసాయ వ్యయం, ధరల కమిషన్  సమర్పించిన సిఫార్సుల మేరకు విత్తన పత్తికి కనీస మద్దతు ధరను  భారత ప్రభుత్వం ఖరారు చేసింది.
పత్తి రైతుల ప్రయోజనాల రక్షణకోసం భారత ప్రభుత్వం సి.సి.ఐ.ని నియమించింది. పత్తిపంట ధరలు కనీస మద్దతు ధరకంటే దిగువ స్థాయికి పడిపోయినప్పుడల్లా, రైతులనుంచి కనీస మద్దతు ధరతో సగటు నాణ్యత గల  గ్రేడ్ పత్తిని కనీస మద్దతు ధరతో కొనుగోలు చేసే బాధ్యతను సి.సి.ఐ.కి ప్రభుత్వం అప్పగించింది. సేకరించే పంట పరిమాణంపై ఎలాంటి సీలింగ్ పరిమితులు లేకుండా కొనుగోలు చేయాలని నిర్దేశించింది. మార్కెట్లో ధరల పరిస్థితి ప్రతికూలంగా ఉన్నపుడు రైతులు తమ పంటను తెగనమ్ముకోవాల్సిన అగత్యం లేకుండా వారిని కాపాడేందుకు కనీస మద్దతు ధరపై పత్తి సేకరణ ప్రక్రియ కోసం ఈ చర్య ఉపయోగపడుతుంది.
పత్తి రైతుల ప్రయోజనాలకు తగిన రక్షణ లభించేలా చూసేందుకు కనీస మద్దతు ధరపై జరిపే పంట సేకరణ ఉపయోగపడుతుంది. తద్వారా నాణ్యతగల పత్తి సేకరణకోసం ప్రవేశపెట్టిన ఆత్మనిర్భర భారత్ నినాదం సాకారం అవుతుంది. నూలు మిల్లులకు సకాలంలో అందే ముడిపదార్థంగా ఇది ఉపయోగపడుతుంది. దేశంలో పత్తి పంటను సాగుచేసే 11 ప్రధాన రాష్ట్రాల్లో పత్తి కొనుగోలుకు అవసరమైన మౌలిక సదుపాయాలను సి.సి.ఐ. సిద్ధం చేస్తుంది. ఇందుకోసం మొత్తం 143 జిల్లాల్లో 474 పత్తి సేకరణ కేంద్రాలను ప్రారంభిస్తుంది.
ప్రపంచ వ్యాప్తంగా పలు దేశాలను కుదిపివేసిన వైరస్ మహమ్మారి వ్యాప్తి నేపథ్యంలో దేశవ్యాప్తంగా గత రెండేళ్ల పత్తిసాగు సీజన్లలో ( అంటే 2019-20, 2020-21సంవత్సరాల్లో జరిగిన పత్తి ఉత్పత్తిలో మూడవ వంతు పంటను సి.సి.ఐ. సేకరించింది. అంటే, దాదాపు 20కోట్ల బేళ్ల పత్తిని సేకరించి, రూ. 55,000కోట్లకు పైగా సొమ్మును నేరుగా 40లక్షలమంది రైతుల ఖాతాల్లోకి బదిలీ చేసింది.
ప్రస్తుత పత్తి సాగు సీజన్లో అంటే, 2021-22లో పత్తి పంట ప్రధానంగా సాగుచేసే 11 రాష్ట్రాల్లో
సి.సి.ఐ. ఇప్పటికే కావలసిన ఏర్పాట్లన్నీ చేసింది. 450కి పైగా పత్తి సేకరణ కేంద్రాలకు అవసరమైన సిబ్బందిని ఇప్పటికే తరలించింది. కనీస మద్దతు ధరపై పత్తి సేకరణకు సంబంధించి ఎలాంటి అత్యవసర పరిస్థితి ఎదురైనా దీటుగా ఎదుర్కొనేందుకు వీలుగా సి.సి.ఐ. ఈ ఏర్పాట్లన్నీ చేసింది.
రైల్వే మంత్రిత్వ శాఖ
పాల్వాల్ నుండి సోహ్నా-మనేసర్- ఖార్ఖౌడా మీదుగా సోనిపట్ వరకు హర్యానా ఆర్బిటల్ రైల్ కారిడార్ ప్రాజెక్టుకు మంత్రివర్గం ఆమోదం తెలిపింది.
ప్రాజెక్ట్ మొత్తం పొడవు ~ 121.7 కి.మీ.
హర్యానా ప్రభుత్వంతో రైల్వే మంత్రిత్వ శాఖ ఏర్పాటు చేసిన జాయింట్ వెంచర్ సంస్థ హర్యానా రైల్ ఇన్ఫ్రాస్ట్రక్చర్ డెవలప్మెంట్ కార్పొరేషన్ లిమిటెడ్  ఈ ప్రాజెక్టును అమలు చేస్తుంది.
ఇది ఢిల్లీకి ఉద్దేశించని ట్రాఫిక్ మళ్లింపును సులభతరం చేస్తుంది, ఎన్సిఆర్ కి చెందిన హర్యానా రాష్ట్ర సబ్ రీజియన్ లో మల్టీమోడల్ లాజిస్టిక్స్ హబ్లను అభివృద్ధి చేయడంలో సహాయపడుతుంది.
ప్రాజెక్ట్ పూర్తి అంచనా వ్యయం ~ రూ. 5,617 కోట్లు, 5 సంవత్సరాలలో పూర్తి చేయాలని ప్రతిపాదించారు
ప్రధాని శ్రీ నరేంద్ర మోడీ అధ్యక్షతన ఆర్థిక వ్యవహారాల కేబినెట్ కమిటీ పాల్వాల్ నుండి సోహ్నా-మనేసర్- ఖార్ఖౌడా మీదుగా సోనిపట్ వరకు హర్యానా ఆర్బిటల్ రైల్ కారిడార్ ప్రాజెక్టుకు అనుమతి ఇచ్చింది. ఈ రైలు మార్గం పాల్వాల్ నుండి ప్రారంభమై ప్రస్తుత హర్సానా కలాన్ స్టేషన్  వద్ద ముగుస్తుంది. ఇది ప్రస్తుతం ఉన్న పట్లి స్టేషన్ , సుల్తాన్పూర్ స్టేషన్ , అసౌధా స్టేషన్  కు కనెక్టివిటీని ఇస్తుంది.
అమలు:
హర్యానా ప్రభుత్వంతో రైల్వే మంత్రిత్వ శాఖ జాయింట్ వెంచర్ హర్యానా రైల్ ఇన్ఫ్రాస్ట్రక్చర్ డెవలప్మెంట్ కార్పొరేషన్ లిమిటెడ్  ఈ ప్రాజెక్టును అమలు చేస్తుంది. ఈ ప్రాజెక్టుకు రైల్వే మంత్రిత్వ శాఖ, హర్యానా ప్రభుత్వం, ప్రైవేట్ వాటాదారుల సంయుక్త భాగస్వామ్యం ఉంటుంది. ఈ ప్రాజెక్టు పూర్తి ఖర్చు రూ. 5,617 కోట్లు. ఈ ప్రాజెక్టు 5 సంవత్సరాలలో పూర్తయ్యే అవకాశం ఉంది.
ప్రయోజనాలు:
హర్యానాలోని పాల్వాల్, నుహ్, గురుగ్రామ్,ఝజ్జార్, సోనిపట్ జిల్లాలకు ఈ రైలు మార్గం ద్వారా లబ్ధి చేకూరుతుంది.
ఇది ఢిల్లీకి ఉద్దేశించని ట్రాఫిక్ మళ్లింపును సులభతరం చేస్తుంది, తద్వారా ఎన్సిఆర్ను రద్దీని సుగమం చేస్తుంది. ఎన్సిఆర్ కింద హర్యానా రాష్ట్ర ఉప ప్రాంతంలోని మల్టీమోడల్ లాజిస్టిక్స్ హబ్లను అభివృద్ధి చేయడంలో సహాయపడుతుంది. ఇది ఈ ప్రాంతం యొక్క హై-స్పీడ్ నిరాటంకమైన కనెక్టివిటీని డెడికేటెడ్ ఫ్రైట్ కారిడార్ నెట్వర్క్కు అందిస్తుంది, దీని ఫలితంగా ఎన్సిఆర్ నుండి దేశంలోని వివిధ ఓడరేవులకు ఎక్సిమ్ ట్రాఫిక్ కోసం ఖర్చు, రవాణా సమయం తగ్గుతుంది, వస్తువుల ఎగుమతులను మరింత పోటీ పెంచుతాయి. ఈ సమర్థవంతమైన రవాణా కారిడార్ ఇతర కార్యక్రమాలతో పాటు 'మేక్ ఇన్ ఇండియా' మిషన్ను నెరవేర్చడానికి, తయారీ యూనిట్లను ఏర్పాటు చేయడానికి, బహుళజాతి పరిశ్రమలను ఆకర్షించడానికి మౌలిక సదుపాయాలను కల్పిస్తుంది. ఈ ప్రాజెక్ట్ హర్యానా రాష్ట్రంలోని ఇప్పటివరకు ఇటువంటి రవాణా సేవలకు దూరంగా ఉన్న ప్రాంతాలను అనుసంధానిస్తుంది, తద్వారా హర్యానా రాష్ట్రంలో ఆర్థిక, సామాజిక కార్యకలాపాలు పెరుగుతాయి. ఈ బహుళార్ధసాధక రవాణా ప్రాజెక్టు అందుబాటు ధరల్లో వేగవంతమైన ప్రయాణికుల ప్రయాణం, గురుగ్రామ్, పారిశ్రామిక ప్రాంతాలైన మానేసర్, సోహ్నా, ఫరూఖ్ నగర్, ఖార్ఖౌడా సోనిపట్ నుండి వేర్వేరు దిశల్లో సుదూర ప్రయాణానికి కూడా దోహదపడుతుంది. ప్రతిరోజూ సుమారు 20,000 మంది ప్రయాణికులు ఈ లైన్ ద్వారా ప్రయాణించనున్నారు, ప్రతి సంవత్సరం 50 మిలియన్ టన్నుల సరకు రవాణా కూడా జరుగుతుంది.
నేపథ్యం:
ఢిల్లీని దాటి పాల్వాల్ నుండి సోనిపట్ వరకు ఆర్బిటల్ రైల్ కారిడార్ జాతీయ రాజధాని ప్రాంతం సుస్థిరమైన అభివృద్ధికి, ఢిల్లీ ప్రాంతంలో ప్రస్తుతం ఉన్న భారత రైల్వే నెట్వర్క్ మార్గాన్ని సుగమం చేసే కీలకమైన మౌలిక సదుపాయాల ప్రాజెక్టు. ఈ ప్రాజెక్ట్ అమరిక పశ్చిమ పరిథి  ఎక్స్ప్రెస్వేకు ఆనుకొని ఉంది. ఈ ప్రతిపాదన కొంతకాలంగా పరిశీలనలో ఉంది. ఢిల్లీ నుండి బయల్దేరి, హర్యానా రాష్ట్రం గుండా వెళుతున్న అన్ని రైల్వే మార్గాలతో పాటు ప్రత్యేకించిన సరకు రవాణా కారిడార్ నెట్వర్క్తో అనుసంధానమై ఉంటుంది.
ఆర్థిక మంత్రిత్వ శాఖ
ఐడిబిఐ బ్యాంకు లో నియంత్రణానుకూల వాటాను కొనుగోలు చేయనున్న ఎల్ఐసి
ప్రభుత్వ వాటా ను 50 శాతం కన్నా తక్కువ కు పరిమితం చేసుకోవడానికి ఆమోదం తెలిపిన మంత్రివర్గం
ఐడిబిఐ బ్యాంక్ లిమిటెడ్ లో భారత ప్రభుత్వ వాటాను 50 శాతం కన్నా తక్కువ కు పరిమితం చేసుకోవడానికి అభ్యంతరం లేదని తెలిపే ప్రస్తావన కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. అలాగే, ఈ బ్యాంకు లో ప్రభుత్వానికి ఉన్న నియంత్రణ పూర్వక యాజమాన్యాన్ని రద్దు చేసుకోవడానికి, ఒక ప్రమోటర్ గా భారతీయ జీవిత బీమా సంస్థ  నియంత్రణానుకూలమైన వాటా ను ప్రిఫరెన్శియల్ అలాట్మెంట్/ ఓపెన్ ఆఫర్ ఆఫ్ ఎక్విటి మార్గాలలో కొనుగోలు చేసేందుకు కూడా మంత్రివర్గం ఆమోద ముద్ర వేసింది.
ప్రభావం:
ఈ కొనుగోలు ఇటు ఐడిబిఐ బ్యాంకు కు, అటు ఎల్ఐసి కి మరియు వినియోగదారులకు కూడా విస్తృత శ్రేణి లో సహకారి ప్రయోజనాలను అందించగలదు.
ఉభయ సంస్థల కు పరిమాణం పరంగా ఒనగూరే ప్రయోజనాలు, వినియోగదారు సంస్థల ను ఆకర్షించడంలోను, పంపిణీ పరమైన ఖర్చులను తగ్గించుకోవడంలోను, కార్యకలాపాలలో సామర్ధ్యాన్ని, సరళత్వాన్ని పెంపొందించుకోవడంలోను, ఉత్పత్తుల, సేవల విక్రయం లోను ఇతోధిక అవకాశాల లభ్యత వంటి లాభాలు దక్కుతాయి.
ఈ నిర్ణయం ఇటు ఐడిబిఐ బ్యాంకు కు, అటు ఎల్ ఐసి కి ఆర్థికంగా శక్తిని సమకూర్చడమే కాకుండా, గృహ నిర్మాణ సంబంధిత ఆర్థిక సహాయాన్ని అందజేయడం, ఇంకా మ్యూచువల్ ఫండ్ ల వంటి ఫైనాన్శియల్ ప్రోడక్ట్స్ ను అందిస్తున్న ఇరు సంస్థల అనుబంధ సంస్థల కు కూడా అండదండలను అందించగలుగుతుంది.
దీనికి తోడు, ఎల్ఐసి కి చెందిన 11 లక్షల మంది ఏజెంట్ల బలగాన్ని బ్యాంకింగ్ సేవలకు వినియోగించుకొనే అవకాశాన్ని బ్యాంకు పొందగలుగుతుంది. దీని ద్వారా బ్యాంకు యొక్క ఖాతాదారు సేవలు మెరుగుపడి, అన్ని వర్గాలకు ఆర్థిక సేవల లభ్యత విస్తృతం కాగలదు.
తక్కువ ఖర్చయ్యే డిపాజిట్ల సేకరణ, మరియు చెల్లింపు సేవలకుగాను రుసుము రూపంలో వచ్చే ఆదాయం.. ఈ మార్గాలలో నిధుల సేకరణ పరంగా తక్కువ ఖర్చు తో కూడినటువంటి ప్రయోజనాన్ని పొందే స్థితికి బ్యాంకు చేరుకొంటుంది.
బ్యాంకు కు చెందిన నగదు నిర్వహణ సేవల లభ్యతతో పాటు, బ్యాంకు కు చెందిన 1,916 శాఖల నెట్వర్క్ ద్వారా బ్యాంకశ్యూరెన్స్  ను ఎల్ఐసి పొందగలుగుతుంది.
పైపెచ్చు, ఆర్థిక సేవలన్నిటినీ ఒకే చోటులో అందజేయాన్న తన విజన్ ను నెరవేర్చుకోవడం లో ఎల్ఐసి మరింత ముందంజ వేయగలుగుతుంది.
వినియోగదారులు సైతం ఒకే కప్పు కింద ఆర్థిక సేవల విస్తృతి తాలూకు ప్రయోజనాన్ని పొందుతారు. ఎల్ఐసి కూడా జీవిత బీమా రక్షణ పథకాలను మరింత మందికి చేరవేయగలిగిన స్థితికి చేరుకొంటుంది.
పూర్వరంగం:
ఐడిబిఐ బ్యాంకు లో పరివర్తన ప్రక్రియ ఆరంభమైందని, ఆ బ్యాంకు ను ప్రభుత్వం ముందుకు తీసుకు పోతుందని, అంతేకాకుండా బ్యాంకు లో ప్రభుత్వ వాటాను 50 శాతం కన్నా తక్కువ కు తగ్గించుకొనే ఐచ్ఛికాన్ని కూడా పరిశీలిస్తామని ఆర్థిక మంత్రి 2016 లో తన బడ్జెట్ ప్రసంగం లో ప్రకటించారు. ఈ ప్రకటన ను పరిగణన లోకి తీసుకొని ఎల్ఐసి తన బోర్డు ఆమోదాన్ని పొందిన అనంతరం ఐడిబిఐ బ్యాంకు లో నియంత్రణకు అనువైన వాటా ను కొనుగోలు చేయడం కోసం ఇన్శూరెన్స్ రెగ్యులేటరీ అండ్ డివెలప్ మెంట్ అథారిటి ఆఫ్ ఇండియా  ను అనుమతించ వలసిందని కోరింది. ఐఆర్డిఎఐ అనుమతి ని అందుకొన్న తరువాత సాధ్యాసాధ్యాల అధ్యయనాన్ని చేపట్టి ఐడిబిఐ బ్యాంకు లో 51 శాతం నియంత్రణానుకూల వాటాను కొనుగోలు చేయడం పట్ల ఎల్ఐసి తన ఆసక్తి ని వ్యక్తం చేసింది. ఈ ఆఫర్ ను బ్యాంకు బోర్డు పరిశీలించిన అనంతరం, ప్రతిపాదిత కొనుగోలు ఫలితంగా ప్రభుత్వ వాటా 51 శాతం కన్నా తక్కువ కు క్షీణించే అంశం లో ప్రభుత్వ నిర్ణయాన్ని తెలుసుకోగోరింది.
(
ఆరోగ్య, కుటుంబ సంక్షేమ మంత్రిత్వ శాఖ
భారత్ లో కోలుకున్న కోవిడ్ బాధితులు 97%
గత 24 గంటలలో కోలుకున్నవారు 11,858 మంది
తగ్గుదల బాటలో కొత్త కేసులు, మరణాలు
37.5 లక్షలు దాటిన కోవిడ్ టీకాల లబ్ధిదారులు
కోవిడ్ నుంచి కోలుకున్నవారి మొత్తం సంఖ్య భారీగా పెరుగుతూ ఇప్పుడు 97% చేరుకుంది. ఇది అంతర్జాతీయంగా కూడా ఘన విజయం. ఇప్పుడు ఇంకా కోవిడ్ చికిత్స పొందుతున్నవారి సంఖ్య నేడు 1,68,235 కు తగ్గింది. మొత్తం పాజిటివ్ కేసులలో వీరి వాటా 1,56% మాత్రమే.
ఇప్పటివరకు మొత్తం 1,04,34,983 మంది కోవిడ్ బాధితులు కోలుకున్నారు. గత 24 గంటలలో 11,858 మంది కోలుకున్నారు. కోలుకుంటున్నవారి సంఖ్య ఎక్కువగా ఉండటంతో చికిత్సలో ఉన్నవారికీ, కోలుకున్నవారికీ మధ్య తేదా పెరుగుతూ ప్రస్తుతం 1,02,66,748 కు చేరింది..
భారత్ లో నమోదవుతున్న రోజువారీ కొత్త కేసులు కూడా తగ్గుదలబాటలో సాగుతున్నాయి. 2021 సెప్టెంబర్ 11న అత్యధికంగా 96,551 కేసులు నమోదుకాగా 2021 ఫిబ్రవరి 1న ఆ సంఖ్య I 11,427 కు తగ్గిపోయింది.
రోజువారీ కోవిడ్ మరణాలు కూడా బాగా తగ్గుతూ 120 లోపుకు చేరాయి. గత 24 గంటలలో 118 మరణాలు నమోదయ్యాయి.
దేశవ్యాప్త టీకాల కార్యక్రమంలో భాగంగా 2021 ఫిబ్రవరి 1 ఉదయం 8 గంటలవరకు 37,58,843 మంది లబ్ధిదారులు కోవిడ్ టీకాలు తీసుకున్నారు.
గడిచిన 24 గంటలలో 253 శిబిరాలలో 14,509 మంది టీకాలు తీసుకున్నారు. ఇప్పటివరకు నిర్వహించిన మొత్తం శిబిరాలు 69,215
|
|
క్రమ సంఖ్య
|
|
రాష్టం/కేంద్రపాలితప్రాంతం
|
|
టీకా లబ్ధిదారులు
|
|
1
|
|
అండమాన్, నికోబార్ దీవులు
|
|
2,727
|
|
2
|
|
ఆంధ్రప్రదేశ్
|
|
1,87,252
|
|
3
|
|
అరుణాచల్ ప్రదేశ్
|
|
9,651
|
|
4
|
|
ఆస్సాం
|
|
38,106
|
|
5
|
|
బీహార్
|
|
1,48,293
|
|
6
|
|
చండీగఢ్
|
|
3,447
|
|
7
|
|
చత్తీస్ గఢ్
|
|
72,704
|
|
8
|
|
దాద్రా, నాగర్ హవేలి
|
|
692
|
|
9
|
|
డామన్, డయ్యూ
|
|
391
|
|
10
|
|
ఢిల్లీ
|
|
56,818
|
|
11
|
|
గోవా
|
|
4,117
|
|
12
|
|
గుజరాత్
|
|
2,47,891
|
|
13
|
|
హర్యానా
|
|
1,25,977
|
|
14
|
|
హిమాచల్ ప్రదేశ్
|
|
27,734
|
|
15
|
|
జమ్మూ కశ్మీర్
|
|
26,634
|
|
16
|
|
జార్ల్హండ్
|
|
40,860
|
|
17
|
|
కర్నాటక
|
|
3,15,370
|
|
18
|
|
కేరళ
|
|
1,65,171
|
|
19
|
|
లద్దాఖ్
|
|
1,128
|
|
20
|
|
లక్షదీవులు
|
|
807
|
|
21
|
|
మధ్యప్రదేశ్
|
|
2,98,376
|
|
22
|
|
మహారాష్ట్ర
|
|
2,69,064
|
|
23
|
|
మణిపూర్
|
|
3,987
|
|
24
|
|
మేఘాలయ
|
|
4,324
|
|
25
|
|
మిజోరమ్
|
|
9,346
|
|
26
|
|
నాగాలాండ్
|
|
3,993
|
|
27
|
|
ఒడిశా
|
|
2,06,424
|
|
28
|
|
పుదుచ్చేరి
|
|
2,736
|
|
29
|
|
పంజాబ్
|
|
57,499
|
|
30
|
|
రాజస్థాన్
|
|
3,30,797
|
|
31
|
|
సిక్కిం
|
|
2,020
|
|
32
|
|
తమిళనాదు
|
|
1,05,821
|
|
33
|
|
తెలంగాణ
|
|
1,68,606
|
|
34
|
|
త్రిపుర
|
|
29,796
|
|
35
|
|
ఉత్తరప్రదేశ్
|
|
4,63,793
|
|
36
|
|
ఉత్తరాఖండ్
|
|
31,228
|
|
37
|
|
పశ్చిమ బెంగాల్
|
|
2,43,143
|
|
38
|
|
ఇతరములు
|
|
52,120
|
|
మొత్తం
|
|
37,58,843
కొత్తగా కోలుకున్న వారిలో 86.47% మంది 10 రాష్ట్రాలు, కేంద్రపాలిత ప్రాంతాలకు చెందినవారు కాగా, కేరలలో అత్యధికంగా ఒక్క రోజులోనే 5,730 కోలుకోగా, మహారాష్ట్రలో 1,670 మంది, తమిళనాడులో 523 మంది కోలుకున్నారు.
గత 24 గంటలలో 11,427 కొత్త కోవిడ్ కేసులు నమోదయ్యాయి. అందులో 80.48% కేసులు కేవలం 5 రాష్ట్రాల్లో నమోదయ్యాయి. కేరళలో అత్యధికంగా 5,266 కొత్త కేసులు వచ్చాయి. .ఆ తరువాత స్థానంలో ఉన్న మహారాష్ట్రలో 2,585, కర్నాటకలో 522 కొత్త కేసులు వచ్చాయి. మొదటి రెండు స్థానాల్లో ఉన్న కేరళ, మహారాష్ట్రలోనే కొత్త కేసుల్లో 68.71% నమోదయ్యాయి.
గత 24 గంటలలో నమోదైన కోవిడ్ మరణాలలో 76.27% ఆరు రాష్ట్రాలలో నమోదైనవి కాగా మహారాష్టలో అత్యధికంగా 40, ఆ తరువాత కేరళలో 21, పశ్చిమ బెంగాల్ లో 9 మరణాలు నమోదయ్యాయి.
హోం మంత్రిత్వ శాఖ
భారతదేశాని కి మరియు ‘కొయలిశన్ ఫార్ డిజాస్టర్ రిజిలియంట్ ఇన్ఫ్రాస్ట్రక్చర్’  కిమధ్య ప్రధాన కేంద్రం సంబంధి ఒప్పందం  అనుమోదాని కి ఆమోదాన్ని తెలిపినమంత్రిమండలి
భారతదేశం ప్రభుత్వాని  కి మరియు ‘కొయలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్’  కి మధ్య 2022 ఆగస్టు 22వ తేదీ నాటి ప్రధాన కేంద్రం సంబంధి ఒప్పందం  యొక్క అనుమోదాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదాన్ని తెలియ జేసింది.
ఐక్య రాజ్య సమితి జలవాయు సంబంధి కార్యాచరణ శిఖర సమ్మేళనం న్యూ యార్క్ లో 2019 వ సంవత్సరం సెప్టెంబర్ 23 వ తేదీ నాడు జరిగిన సందర్భం లో సిడిఆర్ఐ ని భారతదేశం ప్రధాన మంత్రి ప్రారంభించడం జరిగింది. భారతదేశ ప్రభుత్వం నడుం కట్టిన ఒక ప్రధానమైన ప్రపంచ వ్యాప్త కార్యక్రమం ఇది. జలవాయు పరివర్తన ను మరియు విపత్తుల ను ఎదుర్కోవడాని కి సంబంధించిన అంశాల లో ప్రపంచ నాయకత్వాన్ని అందుకోవడానికి భారతదేశం చేస్తున్నటువంటి ప్రయాసల లో ఒక ప్రయాస గా ఈ కార్యక్రమాన్ని భావన చేస్తున్నారు.
సిడిఆర్ఐ స్థాపన తో పాటు ఆ కార్యక్రమాని కి ఊతాన్ని ఇచ్చేటటువంటి సెక్రటేరియట్ ను న్యూ ఢిల్లీ లో నెలకొల్పేందుకు మంత్రిమండలి 2019 వ సంవత్సరం ఆగస్టు 28 వ తేదీ నాడు తన ఆమోదాన్ని తెలియ జేసింది. అంతేకాకుండా, 2019-20 మొదలుకొని 2023-24 మధ్య అయిదు సంవత్సరాల కాలాని కి సిడిఆర్ఐ కి 480 కోట్ల రూపాయల మేరకు భారతదేశ ప్రభుత్వం పక్షాన ఆర్థిక సహాయం రూపం లో సమర్థన ను ఇచ్చేందుకు సైతం మంత్రిమండలి ఆమోదాన్ని తెలియ జేసింది.
అటు తరువాత, సిడిఆర్ఐ కి ఒక అంతర్జాతీయ సంస్థ గా గుర్తింపు ఇవ్వడాన్ని మరియు యుఎన్  యాక్ట్, 1947 లో భాగం అయినటువంటి సెక్షన్-3 లో ఉద్దేశించిన విధం గా సిడిఆర్ఐ కి మినహాయింపు లు, రక్షణ లు మరియు ప్రత్యేక అధికారాల ను మంజూరు చేయడం కోసం లక్షించినటువంటి ప్రధాన కేంద్రం సంబంధి ఒప్పందం  పై సంతకాలు చేయడాన్ని మంత్రివర్గం 2022 వ సంవత్సరం జూన్ 29వ తేదీ నాడు ఆమోదించింది.
మంత్రిమండలి నిర్ణయం దరిమిలా, 2022 వ సంవత్సరం ఆగస్టు 22 వ తేదీ నాడు హెచ్ క్యుఎ పై భారతదేశం ప్రభుత్వం మరియు సిడిఆర్ఐ పక్షాల మధ్య సంతకాలు అయ్యాయి.
శీతోష్ణస్థితి మరియు విపత్తు సంబంధి నష్ట భయాల ను ఎదుర్కొనేందుకు తగిన మౌలిక సదుపాయాల సంబంధి వ్యవస్థ లు సమకూర్చుకోవడాన్ని ప్రోత్సహించడం ద్వారా స్థిర అభివృద్ధి కి పూచీపడడం కోసం జాతీయ ప్రభుత్వాలు, ఐరాస ఏజెన్సీ లు మరియు ప్రోగ్రాము లు, బహుపక్షీయ అభివృద్ధి బ్యాంకు లు, ఇంకా ఆర్థిక సహాయ ప్రధానమైనటువంటి వ్యవస్థ లు, ప్రైవేటు రంగం, ఆర్థిక మరియు జ్ఞాన ప్రదాన సంస్థల మధ్య కుదిరినటువంటి ఒక ప్రపంచ శ్రేణి భాగస్వామ్యమే సిడిఆర్ఐ అని చెప్పవచ్చును.
దీనిని ప్రారంభించిన నాటి నుండి ముప్పై ఒక్క దేశాలు, ఆరు అంతర్జాతీయ సంస్థల తో పాటు, రెండు ప్రైవేటు రంగ సంస్థ లు సిడిఆర్ఐ లో సభ్యత్వాన్ని స్వీకరించాయి. జలవాయు పరివర్తన ప్రభావం మరియు విపత్తుల ప్రభావం అధికం గా ఉన్నటువంటి దేశాలు, అభివృద్ధి చెందుతున్నటువంటి దేశాలు, ఆర్థికం గా ముందంజ వేసిన అటువంటి దేశాలు.. ఇలా వివిధ శ్రేణుల నుండి సిడిఆర్ఐ తన సభ్యత్వాన్ని నిరంతరాయం గా విస్తరించుకొంటోంది.
ప్రధాన కార్యాలయం ఒప్పందం పై భారతదేశ ప్రభుత్వాని కి మరియు సిడిఆర్ఐ కి మధ్య జరిగిన సంతకాల కు అనుమోదం ద్వారా యునైటెడ్ నేశన్స్  యాక్ట్, 1947 లోని సెక్షన్-3 లో లక్షించిన మేరకు మినహాయింపుల , రక్షణ ల మరియు విశేష అధికారాల మంజూరు కు మార్గం సుగమం అవుతుంది. ఇది సిడిఆర్ఐ కి ఒక స్వతంత్రమైనటువంటి మరియు అంతర్జాతీయ సమాజం దృష్టి లో ఒక చట్టబద్ధం అయినటువంటి అస్తిత్వాన్ని కట్టబెడుతుంది. తద్వారా సిడిఆర్ఐ తన విధుల ను అంతర్జాతీయ స్థాయి లో మరింత సమర్థం గా నెరవేర్చ గలుగుతుంది.
రక్షణ మంత్రిత్వ శాఖ
కరోనా వైరస్పై పోరాటానికి తన సహకారాన్ని కొనసాగించనున్న భారతీయ వాయుసేన.
ఆయా రాష్ట్ర ప్రభుత్వాలు మరియు వైద్య సంబంధిత వస్తువుల ఏజెన్సీలు కరోనా వైరస్ కొరకు సరఫరా చేస్తున్న వివిధ మందులు, వైద్యపరికరాలను సరియైన సమయంలో సమర్థవంతంగా అందేటట్లు చేయండంలో భారతీయ వాయు సేన తన వంతు సహాయాన్ని కొనసాగిస్తున్నది.
గత కొన్ని రోజులుగా అత్యవసరమైన మందులు మరియ వస్తువులను ఈశాన్య రాష్ట్ర ప్రాంతాలైన మణిపూర్, నాగాలాండక మరియు నాగాలాండ్ మరియు గాంగ్టాక్ వంటి సుదూర ప్రాంతాలకు, జమ్ము మరియు కాశ్మీర్ మరియు లఢక్ వంటి కేంద్ర పాలిత ప్రాంతాలకు భారతీయ వాయు సేన తన విమానాల ద్వారా తరలిస్తున్నది. 06 ఏప్రిల్ 2020న ఎన్-32 ఎయిర్ క్రాఫ్ట్ ఐసిఎంఆర్ సిబ్బందిని మరియు 3500కిలోల వైద్య ఉపకరణాలను చెన్నై నుండి భువనేశ్వర్కు ఒడిషా రాష్ట్రంలో కరోనా పరీక్షాశాలల ఏర్పాటుకోసం వాయు మార్గాన తరలించింది.
భారతీయ వాయు సేన ప్రత్యేకించి కొవిడ్-19పై పోరాటం కోసం వైద్య సంబంధిత ఉపకరాణాలు, ఔషధాలను దూరప్రాంతాలకు త్వరితంగా చేరవేయడం కోసం ఆయా ప్రాంతాల్లో తన విమానాలను కేటాయించింది.
(